Анхела Ибаниес
Животът кара следобедна дрямка

Превод от испански: Рада Панчовска, —

chitanka.info

Едно заспало цвете

в ръцете на книга

прошепва няколко листа, които се вдлъбват

в песента на годините.

Смълчано и благоразумно

спуска своите клепачи,

окъпани от топлината в пот.

Комарите,

войниците на лятото,

позиции заемат за атака.

Бризът люлее седлото на розата,

наопаки метличината преобръща.

Ребрата на ветрилото

се разтапят в хладния ветрец.

Зад филтри от златиста слама

се крие слънцето,

кафето хладко,

с лед, и лимонът.

Плачещи върби

разпускат своите гриви

по нереалния вятър.

Палмите си спомнят,

тъжни, други приспивни песни,

далечни, тропически.

Коприната и муселинът

си играят, влажни,

да изучат анатомията.

Всичко се стопява

подобно на леда

в онази градина,

робиня на слънцето,

където целият живот

полека дреме…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.